Odd Sagør

Odd Georg Sagør (født 2. juli 1918 i Meldal, død 24. juni 1993 i Trondheim) var en norsk politiker (Ap), kommunal tjenestemann og assurandør, mest kjent som ordfører i Trondheim kommune 1963–1970, forbruker- og administrasjonsminister i Bratteli-regjeringen 1973–1976 og rådmann i Trondheim 1976–1986. Han har blitt beskrevet som «en fullblodspolitiker med holdninger og oppfatninger som hadde blitt grunnleggende preget av arbeiderklassen på Lademoen, der han vokste opp. Sagør var renhårig og til å stole på, men en slugger når det gjaldt å få igjennom saker han så som viktige».

Han var medlem av Trondheim bystyre 1946–1970, herunder varaordfører 1960–1963 og ordfører 1963–1970. Sagør var også medlem av Sør-Trøndelag fylkesting og fylkesutvalg 1964–1970.

Sagør var ansatt i Trondheim kommune som finansrådmann 1970–1973 og rådmann 1976–1986. Før dette hadde han diverse lederstillinger i Norges Brannkasse. Han var utdannet innen handel, regnskap, revisjon og administrasjon.

Referanser

Eksterne lenker 
 
 

Norske familie- og forbrukerministre
Ap-statsråder
Statsråder i Regjeringen Bratteli II
Norske statsråder etter 1945
Ordførere i Trondheim
Ap-ordførere i Sør-Trøndelag
Rådmenn
Norske assurandører
Personer fra Meldal kommune